काठमाडौँ । माओवादी केन्द्रका अध्यक्ष पुष्पकमल दाहालका पुत्र प्रकाश दाहालको निधन भए लगत्तै उनकी आमा सीता दाहालको पनि स्वास्थ्य अवस्था नाजुक बनेको छ ।
आमा सीता दाहालको पनि स्वास्थ्यमा समस्या देखिएपछि डाक्टरको एक टोलीले लाजिम्पाटस्थित दाहाल निवासमा पुगेर उपचार गराइरहेको स्रोतले जनाएको छ । पुत्रवियोगको आघातका कारण उनको स्वास्थ्य अवस्था नाजुक बनेको स्रोतले जनायो ।
दाहालको निधनको खबर फैलिएपछि अहिले नर्भिक अस्पतालमा शुभ चिन्तकहरुको ठूलो भीड लागेको छ । चुनावी प्रचारकालागि झापा पुग्नुभएका पिता पुष्पकमल दाहाल पनि आज विहानै हेलिकोप्टर चार्टर गरेर काठमाडौं आउनुभएको छ ।